Rikunarita-ORG/Wikinium huggingface dataset:
# Kineski vladari

Od dinastije Džou do dinastije Ćin **kineski vladari** nosili su titulu kralja – 王 (*pin-jin:* wáng, *srpski:* vang).

Carska titula – 皇帝 (*pin-jin:* huángdì, *srpski:* huang-di) koristi se od dinastije Ćin, odnosno prvog kineskog cara Ćin Š’-huanga (秦始皇, *pin-jin:* Qín Shǐhuáng). Sâm Ćin Š’-huang je skovao titulu koju će sledeća dva milenijuma nositi kineski carevi, spojivši titulu božanskog kralja (皇, huang), koja se odnosila isključivo na tri Prva gospodara i titulu kralja-mudraca (帝, di) koja se odnosila na pet mitskih careva Kine.

Kineski carevi su smatrani sinovima neba, i imali su formalno neograničenu vlast. Naravno, neki vladari su bili samo marionete dok su vlast držale dvorske klike, evnusi ili moćne plemićke porodice.

Carska titula prenosila se sa oca na sina, i u porodici je važilo pravo primogeniture. Naravno, ovo pravo je često osporavano i bilo je uzrok mnogih građanskih ratova. U principu je bilo nemoguće da žena bude vladar, osim jedne, carice Vu C’-tjen iz dinastije Tang.

Veoma bitan element kineskog shvatanja mandata vlasti je konfučijanska ideja o mandatu neba. Prema ovoj teoriji, vladar koji je nepravičan gubi mandat neba i stoga je njegova smena moguća. Na ovaj način dinastije su mogle da budu legitimno smenjene.

## Imena kineskih vladara

*Videti još i članak: kineska imena*

Imena kineskih vladara sastoje se iz više elemenata. To su: lično ime, koje je za carevog života tabu, vladarska imena koja su se koristila za vreme carevog života i označavala su naziv perioda njegove vladavine (na primer *Večiti mir* ili *Izvorna snaga*), zatim posthumno ime koje je vladaru davano po njegovoj smrti i koje se koristilo prilikom spominjanja vladara, i hramovno ime koje je vladar takođe dobijao posthumno, i koje se koristilo u hramovima.

## Navođenje imena kineskih vladara

Konvencija prilikom navođenja vladarskih imena je sledeća: prvo se navodi ime dinastije, zatim posthumno ili hramovno ime (u zavisnosti od dinastije o kojoj je reč), te vladarevo prezime i lično ime.

>
> 宋 **太祖** 赵匡胤
>
>
> Sung (dinastija) **Tai Cu** (posthumno ime) Džao Kuang-jin (prezime i ime)
>
>
>
>

Da bi se dala precizna referenca na vladara, dovoljno je navesti samo ime dinastije i posthumno/hramovno ime.

Postoje, međutim i neke razlike. Vladari dinastija Ming i Ćing navode se prema svom vladarskom imenu, ne posthumnom, zato što su njihova posthumna imena bila znatno duža.

Konvencija navođenja imena za svaku dinastiju navedena je u Tabeli kineskih vladara, ili u pojedinačnim tabelama na stranicama pojedinačnih dinastija (*videti: Kineske dinastije*)

## Tabela kineskih vladara

Ova tabela je jedan od najdužih članaka na Vikipediji. Ukoliko vam je potreban neki određeni vladar pogledajte u posebnim člancima o dinastijama

## Povezano

* Kinesko plemstvo
* Kineske dinastije
* Tai-ping ustanak
* Tabela kineskih vladara
# 318. pr. n. e.

|  |  |
| --- | --- |
| **Vjekovi:**  |  5. vijek pne.  - **4. vijek pne.** - 3. vijek pne.  |
| **Decenije:** |  340-e pne.  330-e pne.  320-e pne. -  310-e pne. - 300-e pne.  290-e pne.  280-e pne.
 |
| **Godine:** | 321. pne. 320. pne. 319. pne. - **318. pne.** - 317. pne. 316 pne. 315 pne.
 |

Godina **318. pne.** bila je godina predjulijanskog rimskog kalendara. U rimskoj državi bila je poznata kao **Godina konzulstva Flakcinatora i Venona** (ili, rjeđe, **godina 436. *Ab urbe condita). Oznaka 318. pne. za ovu godinu se koristila od ranog srednjeg vijeka, kada je kalendarska era Anno Domini postala glavna metoda u zapadnoj Evropi sa označavanje godina.

Pogreb Fokiona, prikaz na slici Nicolasa Poussina

318. pne. po kalendarima
| Gregorijanski
 | 318. pne.
 |
| Olimpijada
 | 115:2.–115:3.
 |
| Ab urbe condita
 | 436.
 |
| Seleukidski
 | -6–-5.
 |
| Islamski
 | 968–967. BH
 |
| Hebrejski
 | 3443–3444.
 |
| Bizantski
 | 5191–5192.
 |
| Koptski
 | -601–-600.
 |
| Iranski
 | -939–-938. BP
 |
| Hindu kalendari
 |  |
| • *Vikram Samvat* | -261–-260.
 |
| • *Shaka Samvat* | 240–241.
 |
| • *Kali Yuga* | 2784–2785.
 |
| Kineski
 | 2319–2320.
 |
| Holocenski kalendar
 | 9683.
 |
| p • r • u |
| Podrobnije: Kalendarska era |

## Događaji

* Drugi rat dijadoha: Antigon, nastojeći uz pomoć Kasandra i Ptolemeja postati gospodarom cijele Azije, započinje pregovore s Eumenom, koji odlučuje ostati vjeran kraljevskoj kući, odnosno regentu Poliperhonu. Eumenove pristaše zauzimaju Babilon.
* Drugi rat dijadoha: Antigon započinje ofanzivu protiv Eumena, koji se povlači na istok, kako bi se pridružio vojski koju su prikupili satrapi istočno od rijeke Tigris.
* Drugi rat dijadoha: Kasandru, koji nastoji konsolidirati svoju vlast nad Grčkom, podršku pruža Euridika, ambiciozna supruga nominalnog kralja Filipa Arideja.
* Drugi rat dijadoha: U Ateni, jedinom važnijem grčkom gradu koji je ostao vjeran regentu Poliperhonu, regent Poliperhon stupa u savez sa demokratskom frakcijom i organizira suđenje i pogubljenje oligarhijskog državnika Fokiona. Atenjani nakon pogubljenja Fokionu priređuju raskošni pogreb.
* Kineska država Qin počinje prodirati u područje Sečuana.
* Aristoksen, grčki peripatetički filozof i Aristotelov učenik, piše traktat o muzici pod naslovom "Elementi harmonije".

## Rođenja

## Smrti

* Fokion, atenski državnik i vojskovođa (r. cca. 402. pne.)
# 316. pr. n. e.

|  |  |
| --- | --- |
| **Vjekovi:**  |  5. vijek pne.  - **4. vijek pne.** - 3. vijek pne.  |
| **Decenije:** |  340-e pne.  330-e pne.  320-e pne. -  310-e pne. - 300-e pne.  290-e pne.  280-e pne.
 |
| **Godine:** | 319. pne. 318. pne. 317. pne. - **316. pne.** - 315. pne. 314 pne. 313 pne.
 |

Godina **316. pne.** bila je godina predjulijanskog rimskog kalendara. U rimskoj državi bila je poznata kao **Godina konzulstva Rutila i Lenasa** (ili, rjeđe, **godina 438. *Ab urbe condita). Oznaka 316. pne. za ovu godinu se koristila od ranog srednjeg vijeka, kada je kalendarska era Anno Domini postala glavna metoda u zapadnoj Evropi sa označavanje godina.

Lokacija bitke kod Gabijene

316. pne. po kalendarima
| Gregorijanski
 | 316. pne.
 |
| Olimpijada
 | 115:4.–116:1.
 |
| Ab urbe condita
 | 438.
 |
| Seleukidski
 | -4–-3.
 |
| Islamski
 | 966–965. BH
 |
| Hebrejski
 | 3445–3446.
 |
| Bizantski
 | 5193–5194.
 |
| Koptski
 | -599–-598.
 |
| Iranski
 | -937–-936. BP
 |
| Hindu kalendari
 |  |
| • *Vikram Samvat* | -259–-258.
 |
| • *Shaka Samvat* | 238–239.
 |
| • *Kali Yuga* | 2786–2787.
 |
| Kineski
 | 2321–2322.
 |
| Holocenski kalendar
 | 9685.
 |
| p • r • u |
| Podrobnije: Kalendarska era |

## Događaji

* Drugi rat dijadoha: U Mediji, sjeverno od Suse, vojske suparničkih dijadoha Eumena i Antigona, kome pomažu Piton i Seleuk, vode bitku kod Gabijene koja završava neodlučno. Na vijest da su Antigonove snage zarobile njihov logor, prtljagu i porodice, Eumenovi vojnici ih otkupljuju izdajom i predajom Eumena koga Antigon poslije daje pogubiti.
* Drugi rat dijadoha: Kasandar se sa Peloponeza vraća na sjever Grčke te poražava makedonskog regenta Poliperhona. Kasandar potom u Pidni opsjeda Olimpijadu, majku Aleksandra Velikog te je tjera na predaju, pri čemu u Kasandrove ruke padaju i Aleksandrova udovica Roksana i njen sin Aleksandar IV, koji su potom zatočeni u Amfipolisu.
* Kasandar Olimpijadu osuđuje na smrt, ali vojska odbija izvršiti presudu, pa Kasandar taj posao prepušta rodbini osoba koje Olimpijada prethodno bila ubila.
* Kasandar se, nastojeći ojačati svoj položaj, ženi za Aleskandrovu polusestru Tesaloniku.
* Kasandar uz pomoć građana Atene počinje obnovu Tebe, grada, koga je dvadesetak godina ranije uništio Aleksandar Veliki.
* Agatoklo, novi tiranin Sirakuze, širi svoju vlast na veliki dio Sicilije.
* Rimljani, nastojeći proširiti svoju vlast na Apuliju, šalju vojsku pod diktatoropm Kvintom Fabijem Maksimom Rulijanom da zauzme grad Luceria od Samnita. Rezultat je težak poraz u bitci kod Lautule te Samniti prodiru na 32 km od Rima.
* Kralj Hui od Qina odlučuje poslušati savjet general Sima Cuoa te vrši napad na drevne države Ba i Shu u Sechuanu kako bi povećao zalihe hrane i stvorio stratešku platformu protiv Države Chu.

## Rođenja

* Arsinoja II, kraljica Trakije i kasnija suvladarica Egipta zajedno sa svojim bratom i suprugom Ptolemejem (u. 270. pne.)

## Smrti

* Olimpijada, epirska princeza, supruga makedonskog kralja Filipa II i majka Aleksandra Velikog (r. cca. 376. pne.)
* Eumen, grčki vojskovođa i dijadoh (r. cca. (362. pne.)
* Sun Bin, kineski strateg i vojskovođa Države Qi
# Ba (država)

**Ba** (巴) je bila drevna država u istočnom Sečuanu, današnjoj kineskoj provinciji. Njen prvotni glavni grad je bio Zhi (Fuling), Chongqing. Ba je osvojila Država Qin godine 316. pne.. Suvremena etnička grupa Tujia vuče korijene od naroda Ba.

Ba se često navodi kao labava konfederacija ili skup plemenskih saveza sastavljenih od nekoliko slabo vezanih klanova koji bi priznali zajedničkog kralja. Klanovi Ba su bili prilično raznovrsni i sastavljeni od više etničkih grupa. Arheološki dokazi navode kako su se narodi Ba uglavnom bavili lovom i ribolovom, s niskom razinom poljoprivrede (s nimalo dokaza o navodnjavanju).

Ba su mogli biti među narodima koji su pomogli osnivačima dinastiji Zhou da zbaci dinastiju Shang u bitci kod Muyea; međutim, Ba se prvi put nedvosmisleno pojavljuju u pisanoj historiji godine 703. pne.; Zuo Zhuan navodi kako su Ba uzeli učešća u pohodu države Chu protoiv Denga.

Teritorija Ba se originalno zauzimala teritorije u dolini rijeke Han; uspon Chua je Ba potisnuo na zapad u područje Sečuanskih bazena. Ekspanzija Chua je tjerala Ba da svoj glavni grad premještaju nekoliko puta. Prema Chang Quu, glavni gradovi ili upravna središta Ba su uključivala Jiangzhou (Chongqing), Dianjiang (Hechuan) i Pingdu (Fengdu), a posljednji glavni grad je bio Langzhong (閬中). Za vrijeme perioda Zaraćenih država, Ba se graničila s državama Qin, Chu i Shu, od kojih je svaka bila jača od Ba.

Iako su Chu ponekad upadali na teritoriju Ba, narod i država Ba su sa Chuima imali složen odnos, odnosno snažne trgovačke, pa i bračne veze. Chu je također u svojoj vojsci angažirala mnogo Ba najamnika. Zbog toga je Chu nekada imao problema; jednom prigodom su se Ba najamnici pobunili protiv svojih Chu poslodavaca i opsjeli glavni grad Chua 676. ili 675. pne.

Ba i Zu su se udružili Qinom kada je Qin preduzeo invaziju na Shu. Nakon uspješne invazije, Qin je odmah izvršio invaziju svoja dva saveznika i zarobio posljednjeg Ba kralja. Ba je tada pretvorena u prefekturu Qina. Za razliuku od Shua, Qin je dozvolio plemstvu Ba da sačuva svoju autonomiju i nije proveo masovnu kolonizaciju naroda Qin na teritoriju Ba. Plemstvo Ba je kasnije marginalizirano politikom podijeli pa vladaj.

## Ba kultura

Važan dio Ba mitologije je bio tigar, s time da se najviše cijenio bijeli tigar. Artefakti sa arheoloških lokaliteta Ba često koriste motive tigra. Ostale posebitosti Ba kulture čine zakrivljena sječiva, lijesovi u obliku čamaca i brončani bubnejevi (*chunyu* 錞于), s kojima se komuniciralo u bitci.

Ratovanje je igralo važnu ulogu u druzštvu Ba. Narod Ba je bio poznat po ratnim pjesmama i plesovima.

Ba i Shu su razvili vlastita pisma, čiji su znakovi pronađeni na brončanim predmetima. Postoje tri pisma. Kedno piktografsko je bilo specifično za Ba, a dva (moguće fonetska) pisma su pronađena na lokalitetima Ba i Shu. Sva tri do danas nisu dešifrirana.

## Izvori

* Sage, Steven F., *Ancient Sichuan and the Unification of China*, ISBN 0-7914-1038-2
* Kleeman, Terry F., *Great Perfection: Religion and Ethnicity in a Chinese Millennial Kingdom*, ISBN 0-8248-1800-8
# Jangce

**Jangcekjang**, **Jangce** ili **Čanđang** (kineski 长江 - *Chang Jiang*, Dugačka Reka) je reka u središnjoj Kini.

| Jangcekjang  |
| --- |
| Brodovi na Jangcekjangu |
| Lokacija |
| Države |  Kina |
| Hidrografija |
| Izvor   – aps. visina | Tagla planina, severoistočni Tibet 5042 m |
| Ušće | Istočno Kinesko more |
| Dužina | oko 6380 km |
| Hidrologija |
| Protok   – srednji |  31.900 m³/s |
| Sliv   – površina |  1,775.000 km² |

 Na kineskom Yangzi Jiang (扬子江) se odnosi samo na donji tok reke, dok se cela reka naziva Chang Jiang. Međutim pošto su se Evropljani sreli sa donjim tokom reke, ovaj naziv se ustalio u evropskim jezicima.

## Hidrografija

Jangcekjang je najveća reka u Aziji i treća po veličini na Zemlji (posle Amazona i Nila). Po kineskim geografima dugačka je 6.380 km mada se u raznim izvorima sreću brojke od 5520 do 6380 km. Površina sliva Jangcekjang je 1,775.000 km² i on se prostire na oko 1/5 površine Kine. Jangcekjang izvire na Tagla planini u severoistočom delu Tibeta. U gornjem toku reka protiče kroz ogromne klisure (koje su i najveće na Zemlji) i tu poseduje veoma veliki hidroenergetski potencijal. Kod Jičanga prolazi kroz kanjon Sansja dugačak 400 km. Plovna je za morske brodove do grada Vuhana na dužini od 1.200 km, dok je za rečne plovna do grada Čungkingana u dužini od 2.850 km. Uliva se u Istočno Kinesko more, severoistočno od grada Šangaja. Širina njenog ušća iznosi preko 20 kilometara. Najveće pritoke Jangcekjanga su: Jalung, Min, Kjaling i Han. Najveći gradovi koji leže u njenom slivu su: Šangaj, Nanking, Hankou (Vuhan) i Čungking. Reka ima veoma veliki hidroenergetski potencijal. Na reci se nalaze brojna veštačka jezera, kanali i hidroelektrane. Najpoznatija građevina na reci Jangcekjang je Brana Tri klisure u pokrajini Hubej koja je građena 17 godina. Ova brana će posle završnih radova 2009. godine postati najveća na svetu. Kod Nankinga i Vuhana reka je premošćena velikim dvospratnim mostovima za železnički i drumski saobraćaj.

## Povezano

* Lista najdužih rijeka na svijetu
* Brana Tri klisure

## Literatura

* *Mala Enciklopedija Prosveta - Opšta Enciklopedija (A-LJ). Izdavačko preduzeće „Prosveta“, Beograd 1959.*
* *Srpska porodična enciklopedija; Knjiga 11 (In-J). Izdavači: Narodna knjiga i Politika NM, 2007. godine*.
# 299. pr. n. e.

|  |  |
| --- | --- |
| **Vjekovi:**  |  4. vijek pne.  - **3. vijek pne.** - 2. vijek pne.  |
| **Decenije:** |  320-e pne.  310-e pne.  300-e pne. -  290-e pne. - 280-e pne.  270-e pne.  260-e pne.
 |
| **Godine:** | 302. pne. 301. pne. 300. pne. - **299. pne.** - 298. pne. 297 pne. 296 pne.
 |

Godina **299. pne.** bila je godina predjulijanskog rimskog kalendara. U rimskoj državi bila je poznata kao **Godina konzulstva Petina i Torkvata/Korva** (ili, rjeđe, **godina 455. *Ab urbe condita). Oznaka 299. pne. za ovu godinu se koristila od ranog srednjeg vijeka, kada je kalendarska era Anno Domini postala glavna metoda u zapadnoj Evropi sa označavanje godina.

Qu Yuan, portret iz doba dinastije Ming.

299. pne. po kalendarima
| Gregorijanski
 | 299. pne.
 |
| Olimpijada
 | 120:1.–120:2.
 |
| Ab urbe condita
 | 455.
 |
| Seleukidski
 | 13–14.
 |
| Islamski
 | 948–947. BH
 |
| Hebrejski
 | 3462–3463.
 |
| Bizantski
 | 5210–5211.
 |
| Koptski
 | -582–-581.
 |
| Iranski
 | -920–-919. BP
 |
| Hindu kalendari
 |  |
| • *Vikram Samvat* | -242–-241.
 |
| • *Shaka Samvat* | 221–222.
 |
| • *Kali Yuga* | 2803–2804.
 |
| Kineski
 | 2338–2339.
 |
| Holocenski kalendar
 | 9702.
 |
| p • r • u |
| Podrobnije: Kalendarska era |

## Događaji

* Samniti, uvidjevši kako su Rimljani zauzeti pohodom na sjever, u Lombardijskoj ravnici, unajmljuju galske, sabinjanske i etrurske najamnike kako bi započeli treći samnitski rat.
* Kineska država Qin napada gradove države Chu, nakon čega Chu šalje izaslanike kralju Huaiju da ode u Qin pregovarati o miru. Qu Yuan riskira život kakol bi otišao do kralja Huaija i uvjerio ga da ne započne pregovore.
* Kralj Wuling od Zhaoa abdicira s prijestolja Zhaoa u korist svog sina.

## Rođenja

## Smrti

* Tit Manlije Torkvat, rimski konzul
# Zhaoxiang od Qina

**Kralj Zhaoxiang od Qina** ili **Kralj Zhao od Qina** (秦昭襄王 or 秦昭王) (324. pne. – 250. pne.) bio je vladar drevne kineske države Qin od 306. pne. do 250. pne. Bio je sin kralja Huiwena i mlađi brat kralja Wua, nakon čije smrti je stupio na prijestolje. U tome mu je pomogao kralj Wuling od Zhaoa, čija će država Zhao kasnije postati glavni suparnik Qina.

Dugu vladavinu Zhaoxianga su zabilježili ratovi, ali su oni uglavnom završavali uspješno po Qin koji se nametnuo kao najjača od svih Sedam Zaraćenih država. Početkom 3. vijeka pne. je teško poražena Chu i pripojen njen zapadni dio. Nekoliko decenija kasnije se Qin okrenuo protiv država na sjeveru, što je dovelo do krvave bitke kod Chanpinga u kojoj je poražena država Zhao. Godine 256. pne. trupe Qina su zauzele Luoyang i tako formalno okončale vladavinu dinastije Zhou.

|  |
| --- |
| Zhaoxiang od Qina **Dinastija Qin** |
| Prethodi: **Wu** | **Kralj Qina** 306. pne. – 250. pne.
 | Slijedi: **Xiaowen** |
# Bitka kod Changpinga

| Bitka kod Changpinga
 |
| --- |
|

|  |  |
| --- | --- |
| Datum
 | april 262. pne. – jul 260. pne.
 |
| Lokacija
 | sjeverozapadno od Gaopinga u Shanxiju |
| *Casus belli* | Zhao je osvojio Shangdang od Hana
 |
| Ishod
 | odlučna pobjeda Qina
 |

 |
| Sukobljene strane
 |
| Država Zhao
 | Država Qin
 |
| Komandanti i vođe
 |
| Lian Po Zhao Kuo†
 | Wang He (王齕) Bai Qi
 |
| Snage
 |
| 500.000
 | 650.240 ljudi+
 |
| Žrtve i gubici
 |
| 450.000+ ubijenih prema Sima Yiju
 | 250.000
 |

**Bitka kod Changpinga** (長平之戰) se odigrala godine 260. pne. u drevnoj Kini između snaga države Qin na jednoj i snaga države Zhao na drugoj strani. U njoj je Qin odnio odlučnu pobjedu te se nametnuo kao najmoćnija od svih tadašnjih Zaraćenih država, stvorivši uvjete za buduće ujedinjenje Kine. Bitka je također važna i po tome što je u njoj poginulo više stotina hiljada ljudi, što je čini ne samo jednom od najkrvavijih bitaka Starog vijeka, nego i historiji uopće.

## Reference

## Reference

* Zapisi Velikog historičara

## Vanjske veze

* The Original Text in its Entirety (Chinese)
* A comparative reading on the texts in both modern and classical Chinese Arhivirano 2007-10-29 na Wayback Machine-u
* CHINAKNOWLEDGE Shiji ?? "Records of the Grand Scribe.
* English version
* 山西：長平之戰 Arhivirano 2013-01-02 na Archive.is-u
# Bai Qi

**Bai Qi** (pojednostavljeni kineski: 白起; pinyin: *Bái Qǐ*) (?-257. pne.) je bio vojskovođa drevne kineske države Qin u periodu Zaraćenih država. Bio je rodom iz Meija (današnji Okrug Mei u provinciji Shaanxi. Više od 30 godina je bio komandant vojske Qina, te je u tom periodu, prema drevnim kineskim izvorima, bio odgovoran za smrt 1,650.000 neprijateljskih vojnika i civila, stekavši nadimak *Ren Tu* (人屠 "ljudski koljač"), a isto tako je osvojio preko 70 gradova od drugih šest država. Ne postoji zapisi da je tokom karijere doživio ijedan poraz.

## Izvori

* Sima Qian *Zapisi Velikog Historičara* (Biografija Wang Jiana i Bai Qija)
* (`zh`) Kronologija Bai Qija Arhivirano 2009-09-25 na Wayback Machine-u
# Sedam Zaraćenih država

Karta koja pokazuje Sedam Zaraćenih država; osim njih su postojale i druge države u Kini, ali se samo njih smatralo dovoljno moćnim i značajnima
**Sedam Zaraćenih država** ili **Sedam kraljevstava** (pojednostavljeni kineski: 战国七雄; tradicionalni kineski: 戰國七雄; pinyin: *zhàn guó qī xióng*; doslovno "[period] sedam velesila Zaraćenih država") je naziv za sedam međusobno sukobljenih država u Kini za vrijeme perioda Zaraćenih država u kineskoj historiji. Sedam Zaraćenih država je nastalo zahvaljujući slabljenju dinastije Zhou, nominalnih suverena cijele Kine. Sedam država, navedenih abecednim redom po pinyinu, su:

* Chu (楚)
* Han (韓/韩)
* Qi (齊/齐)
* Qin (秦)
* Wei (魏)
* Yan (燕)
* Zhao (趙/赵)

Osim njih je u ovom periodu postojala i snažna država Yue, ali je suvremenici, kao i kasniji historičari, nisu smatrali dovoljno "kineskom".

Međusobni sukob sedam država se riješio kada je nakon postepenog jačanja krajem 4. i tokom 3. vijeka pne. najmoćnijom od svih njih postala država Qin. Njen vladar Qin Shi Huang je između 230. i 221. pne. pokrenuo niz pohoda kojim je ostalih šest država uništeno, a njihova teritorija anektirana. Nakon toga se Qin Shi Huang proglasio suverenom cijele Kine, odnosno carem, osnovavši tako prvu carsku dinastiju, a od Qina se razvio suvremeni naziv za Kinu.

Prema Sedam država je nazvana i serija video-igara pod nazivom *Seven Kingdoms*.

## Povezano

* Period Zaraćenih država
# 311. pr. n. e.

|  |  |
| --- | --- |
| **Vjekovi:**  |  5. vijek pne.  - **4. vijek pne.** - 3. vijek pne.  |
| **Decenije:** |  340-e pne.  330-e pne.  320-e pne. -  310-e pne. - 300-e pne.  290-e pne.  280-e pne.
 |
| **Godine:** | 314. pne. 313. pne. 312. pne. - **311. pne.** - 310. pne. 309 pne. 308 pne.
 |

Podjela nekadašnjeg Aleksandrovog carstva 311. pne.

311. pne. po kalendarima
| Gregorijanski
 | 311. pne.
 |
| Olimpijada
 | 117:1.–117:2.
 |
| Ab urbe condita
 | 443.
 |
| Seleukidski
 | 1–2.
 |
| Islamski
 | 961–960. BH
 |
| Hebrejski
 | 3450–3451.
 |
| Bizantski
 | 5198–5199.
 |
| Koptski
 | -594–-593.
 |
| Iranski
 | -932–-931. BP
 |
| Hindu kalendari
 |  |
| • *Vikram Samvat* | -254–-253.
 |
| • *Shaka Samvat* | 233–234.
 |
| • *Kali Yuga* | 2791–2792.
 |
| Kineski
 | 2326–2327.
 |
| Holocenski kalendar
 | 9690.
 |
| p • r • u |
| Podrobnije: Kalendarska era |

Godina **311. pne.** bila je godina pred-julijanskog rimskog kalendara, u Starom Rimu poznata kao **Godina konzulata Bruta i Barbule**.

## Događaji

* Treći rat dijadoha: Seleuk se, nakon što je sebe ponovno proglasio satrapom Babilonije pokreće pohod na istok i osvaja Mediju i Susijanu (Elam).
* Treći rat dijadoha: Ptolemej pokušava zauzeti Siriju, ali ga Demetrije Poliorket uz pomoć svog oca Antigona zaustavlja i nakon nekoliko mjeseci tjera na evakuaciju.
* Sicilijanski ratovi: Kartaginski general Hamilkar prelazi Sredozemno more, iskrcava se na Siciliji i u bitci kod Himere odnosi pobjedu nad snagama sirakuškog tiranina Agatokla nakon čega otpočinje opsada Sirakuze.
* Treći rat dijadoha: Suočen s naglim jačanjem Seleuka na istoku, Antigon odlučuje prekinuti sukob sa drugim dijadosima, na što oni pristaju. Antigon se odriče titule regenta bivšeg Aleksandrovog carstva, a zauzvrat je kao strategos, odnosno komandant vojske priznat na području od Helesponta do Eufrata. Kasandar je priznat kao komandant vojske u Evropi, Ptolemej kao satrap Egipta, a Lizimah kao satrap Trakije. Sve se strane obavezuju kako će kao kralja priznati Aleksandra IV kada za šest godina postane punoljetan. Sporazum se ne odnosi na Seleuka, protiv koga Antigon vodi pohod poznat kao babilonski rat.
* Neprijateljstva među dojadosima ponovno iozbijaju, nakon što Ptolemej i Kasandar optuže Antigona da je, suprotno sporazumu, postavio garnizone u neke od grčkih gradova.

## Rođenja

## Smrti
# Wu od Qina

**Kralj Wu od Qina** (秦武王) bio je vladar drevne kineske države Qin od 311. do 307. pne. Naslijedio je svog oca Huiwena i pokušao nastaviti ekspanzionističku politiku na račun država Wei. Jednom prilikom ga je ministar Meng Shuo izazvao da pokuša podići Četveronožac Crvenog zmaja. Odgovorivši na izazov, kralj je pokušao podići četveronožac, ali je ozlijedio koljeno, da bi potom umro. Naslijedio ga je mlađi brat Zhaoxiang. Meng Shuo je nakon toga pogubljen.

|  |
| --- |
| Wu od Qina **Dinastija Qin** |
| Prethodi: **Huiwen** | **Kralj Qina** 310. pne. – 307. pne.
 | Slijedi: **Zhāoxiāng** |